runetrust/blame-folketinget-dk huggingface dataset:
Theresa Scavenius (UFG), 2024-05-21:
Ud over at være dybt uenig i den her linje, er jeg faktisk dybt demokratisk skræmt over, at det er den her vej, Folketinget vælger at gå, og jeg mener altså også, at det er en meget problematisk form for lovgivning, netop fordi lovforslaget bliver solgt som noget andet.
Søren Gade (V), 2007-03-22:
Tror hr. Rune Lund virkelig, at de mange, mange lande, der deltager i hver af disse FN-operationer, vil svare på et brev underskrevet af mig eller hr. Rune Lund, hvor man skal give garantier for, at man vil overholde en konvention, som man har tilsluttet sig?
Søren Søndergaard (EL), 2017-05-05:
Jeg er helt sikker på, at der er mange økonomiske interesser i den tyske bilindustri, og de vil være meget kede af, hvis der pludselig blev lukket for at få lavet spare parts, altså reservedele, dele til bilerne, til en lav arbejdsløn i Tyrkiet og så ikke længere få dem ind i EU uden nogen told.
Benny Engelbrecht (S), 2023-12-13:
Når det er sagt, er jeg stadig væk forundret over, at et parti, som nu står her og taler om ansvarlighed, ikke selv har fremlagt antydningen af et forslag til finansiering for de udgifter for over 6 mia. kr., som man har stillet som ændringsforslag til finanslovsforslaget.
Søren Pind (V), 2011-03-31:
Der er således tre hovedopgaver i den fremadrettede integrationsindsats: For det første skal der sættes yderligere fokus på de svageste og mindst ressourcestærke grupper, som står uden uddannelse, job og uden for samfundslivet, og ja, det danske fællesskab i øvrigt. For det andet skal der være en intelligent håndtering af integration og mangfoldighed, som skal medvirke til at skabe vækst.
Kristian Thulesen Dahl (DF), 2004-06-03:
Den ordning, vi havde frem til 1. maj, var ganske rimelig. I de tilfælde, hvor danske virksomheder ikke kunne skaffe sig dansk arbejdskraft, måtte de naturligvis hente arbejdskraft udefra, bl.a. i de ti øst- og centraleuropæiske lande, men hvis der var dansk arbejdskraft, måske endda indvandrere, til rådighed, kunne man ikke hente arbejdskraft i udlandet.
Henning Hyllested (EL), 2016-10-27:
Høringssvaret fra Dansk Blindesamfund og høringsnotatets svar herpå giver anledning til et spørgsmål, som jeg håber ministeren vil svare på i sin ministertale: Hvad er der kommet ud af den henvendelse, som Post Danmark skulle foretage til Dansk Blindesamfund og Nota vedrørende forsendelser til blinde?
Steen Gade (SF), 2010-04-22:
Mit spørgsmål til ministeren er: Når der nu skal laves en grundigere analyse og en redegørelse over to steder, Kallesmærsk Hede og Stauningområdet, vil ministeren så sørge for, at alle ressourcer bliver sat ind, at det bliver objektivt, og at der inddrages ekspertise udefra, som også kan vurdere militærets egne udsagn om behov og ønsker?
Anders Samuelsen (RV), 2000-04-27:
Måske ikke som den store overraskelse skal jeg meddele over for Enhedslistens hr. Søren Kolstrup, at Det Radikale Venstre stadig væk står bag ved den lovgivning, som vi har på det her område, og som klart siger, at der skal gives hjælp i forhold til den fysiske, psykiske og sociale situation, som man er i.
Inger Støjberg (V), 2016-05-10:
Men for mig vil jeg sige at der er noget helt principielt i, at så længe man opholder sig i Danmark, skal man da også tage del i det danske samfund, og deri ligger jo bl.a. at bidrage på arbejdsmarkedet – så man kan tjene sin egen løn, og så man ikke skal forsørges af hr. Christian Langballe og mig.
Søren Søndergaard (EL), 2002-05-03:
Det er jo ikke et særlig revolutionerende forslag, det er et relativt simpelt forslag, men dog et klart signal om, at der er en anden vej end den, regeringsvejen går, nemlig den vej, hvor man ønsker at støtte lønmodtagerne. Kan det ikke siges lidt klarere fra hr. Jan Petersens side, end det lykkedes i første omgang?
Kasper Roug (S), 2020-10-22:
Men jeg vil også bare lige sige, at en kommune som Norddjurs har faktisk i høringssvaret lige præcis sagt, at de er glade for det her, fordi de er kede af, at det ødelægger deres rekreative muligheder og de muligheder, de har for at øge turismen, og vi må sige, at Norddjurs også er et område, hvor der er lidt tyndt befolket.
Stine Brix (EL), 2017-05-29:
Det er faktisk kun omkring 25 pct. af kontanthjælpsmodtagerne, som ifølge en undersøgelse i 2012 kom til tandplejen, altså virkelig en gruppe, som er svært underrepræsenteret i tandplejen, og det var jo den prioritering, som vi foretog i fællesskab ved at flytte midlerne fra den ene gruppe til den anden gruppe.
Kristian Thulesen Dahl (DF), 1997-12-16:
Det, vi lægger vægt på, er selvfølgelig, at der er mulighed for at etablere lejemål på mere end 5 år, at en lejer, der ikke ønsker at løbe en risiko for at bliver opsagt efter 5 år, har mulighed for at indgå en aftale om en længerevarende periode, selvfølgelig med mulighed for, at udlejer stiller krav om en højere leje.
Christine Antorini (S), 2010-11-11:
Forhåbentlig skulle det da være sådan, at der gennem årene bliver brugt flere penge på uddannelse, herunder også voksen- og efteruddannelse, og der er heldigvis også flere mennesker, der tager voksen- og efteruddannelse, så det har jeg ikke nogen problemer med at svare på.
Erling Bonnesen (V), 2014-01-22:
så afslutningsvis kunne spørgsmålet jo være: Mener ministeren, at rammevilkårene er gode nok, for at iværksættere og ildsjæle, om jeg så må sige, netop kan køre gårdbutikker og drive egnsspecialiteterne og de her særlige produkter frem?
Margrethe Vestager (RV), 2010-05-19:
Dermed også sagt, at vi synes, at Danmark skal have både en klima- og en energipolitik, som er en dansk klima- og energipolitik og ikke bare er en klima- og energipolitik, der læner sig op ad, hvad der så i øvrigt foregår andre steder, og dermed risikerer at blive mindste fællesnævner.
Hans Kristian Skibby (DF), 2008-05-29:
Så kan man jo godt som tilhører til dagsordensdebatten her blive lidt småforvirret, og jeg vil da gerne spørge hr. Rasmus Prehn, om det ikke er rigtigt, at vi aldeles ikke har et anlægsstop i Danmark, og at vi faktisk har et anlægsbudget i kommunerne med en ramme på 17 mia. kr. i 2008, hvilket er 2 mia. kr. mere, end vi havde i budgettet for 2007, og at det derfor vel vil være meget forkert at sige, at der er tale om et anlægsstop.
Anni Svanholt (SF), 2000-05-09:
Vi mener i SF, at regeringen også her burde tænke på, at man måske også kunne støtte kvinde-ngo'er, ikke alene i Øst- og Centraleuropa, men andre steder i de afsenderlande, der er, sådan at man både arbejder meget grundlæggende med det og altså også gør en indsats lokalt.
Lene Espersen (KF), 2013-02-19:
Hvor mange andre lande i EU ud over Danmark gennemfører de regler, som hr. Orla Hav lige nu står og siger at danske landmænd skal gennemføre med den konsekvens, at vores konkurrenceevne forværres, at vi taber arbejdspladser, og at vilkårene for at have et godt erhverv i Danmark forringes?
Tove Videbæk (KRF), 2002-11-27:
Hvis der ikke meget snart tages fat på en generel reform af tilskuds- og udligningssystemet, der kan fordele midler til de mindre velstående kommuner og amter, bliver konsekvensen, at servicen forringes væsentligt i de fattige kommuner og amter, og dette vil føre til, at endnu flere borgere flytter fra de fattige kommuner, hvilket igen fører til mindre skatteindtægter og endnu ringere vilkår for de fattige kommuner, altså en yderligere skævvridning af Danmark.
Aki-Matilda Høegh-Dam (SIU), 2024-05-29:
I forhold til det, spørgeren også sagde, med, at Grønland helt frivilligt er forblevet en del af Danmark, har ordføreren måske ikke lyttet til min tale, idet jeg netop lige har sagt, at det grønlandske parlament i går vedtog, at Grønland skal statsdannes.
Peter Skaarup (DF), 2000-05-03:
Så vil jeg også afslutningsvis sige: Tror hr. Peter Duetoft ikke netop, det er et problem for mange børn, der vokser op i dag, når hr. Peter Duetoft sammenligner et dansk demokratisk politisk parti, Dansk Folkeparti, med, hvad der foregik under nazitiden, hvor der var folkemord, hvor der var koncentrationslejre, hvor der var udrensninger?
Claus Hjort Frederiksen (V), 2010-03-03:
Hr. Morten Østergaard må tro mig, når jeg siger, at hvis det var sådan, at jeg kunne få krisen til at gå væk ved bare at gældsætte nationen, så ville jeg nok gøre det, for det virker som en lidt lettere vej end den, jeg har valgt, hvor vi skal prøve at se, hvordan vi kan geare det, at udgifterne skal holdes i ro.
Leif Lahn Jensen (S), 2008-01-10:
Jeg har lige et spørgsmål til det, ministeren siger, for i valgkampen var mange af os selvfølgelig ude blandt de unge mennesker på vælgermøderne, og når jeg spurgte dem om forskellige problemstillinger, hørte jeg bl.a., at de brokkede sig over den manglende plads i klasseværelserne.
Lene Espersen (KF), 2010-10-28:
Formålet med forslaget er jo at tilgodese de medlemslande, der siden Lissabontraktatens ikrafttræden den 1. december 2009 har haft medlemmer af Europa-Parlamentet til gode, så at sige, fordi valget til Europa-Parlamentet fandt sted i juni 2009, og der fandt det sted på grundlag af Nicetraktaten.
Mette Hjermind Dencker (DF), 2021-04-28:
Men det er jo vigtigt, at vi herindefra sikrer, at de mennesker, der kommer på sommerferie, kan nyde at være på en ø, også i mere end 3 døgn, og at de kan få en uges ophold eller mere, og at de bare kan blive på øen, og at de kan få gavn af restauranterne, gallerierne, museerne, at de kan bevæge sig frit rundt på øen.
Kenneth Kristensen Berth (DF), 2015-11-12:
Men samtidig tilkendegav ministeren, at han stod fuldt og helt bag den besvarelse, som er givet til Peter Skaarup i spørgsmål nr. 21, som vedrører muligheden for at anvende tilvalgsordningen sådan, at der gennemføres en § 20-procedure for fremtidige tilvalg.
Mette Hjermind Dencker (DF), 2016-05-19:
Jamen det er jo ikke, fordi der mangler dokumentation for de hidtidige erfaringer i forhold til at hæve det fra 7.500 kr. til 10.000 kr. – og fra 10.000 kr. til 20.000 kr., som senere er blevet markedsreguleret til 21.000 kr.
Lars Løkke Rasmussen (V), 2008-01-30:
I januar 2006 indgik regeringen en aftale med Dansk Folkeparti om at udmønte 400 mio. kr. fra 2006 til 2009, og ifølge en aftale fra oktober 2006, også med Dansk Folkeparti, udmøntes der yderligere 600 mio. kr. i 2007, 2008 og 2009, altså i alt 1 mia. kr.
Vivi Kier (KF), 2010-04-08:
Jeg undrer mig så alligevel bare over, at ordføreren brugte så meget taletid på at snakke om det her med fodlænker, som hun synes – og det er jo helt fair – er forfærdeligt og rædselsfuldt og alt muligt andet, når det jo trods alt i forslaget kun ligger som et værktøj og en mulighed.
Jacob Jensen (V), 2011-06-21:
Kan hr. Morten Bødskov ikke godt selv høre, at det stritter i hver sin retning, når hr. Morten Bødskov påstår, at der ikke er nogen uoverensstemmelse mellem det, at fru Helle Thorning-Schmidt kræver den gamle grænsekontrol tilbage og hr. Dan Jørgensen kræver, at grænsekontrollen genindføres, og når man så i dag samtidig ikke vil genindføre de installationer, der hører til?
Kirsten Normann Andersen (SF), 2020-05-26:
Men derfor har jeg også flere gange prøvet at foreslå, at man måske i virkeligheden samarbejder med Sundhedsministeriet om at få løst det her problem, sådan at sundhed får lov at blive på sundhedsområdet, og at forsikringsting får lov til at blive på erhvervsområdet, men at man måske kan få løst den gordiske knude ved et tættere samarbejde.
Steen Holm Iversen (LA), 2015-10-29:
Hvad der derimod ikke bør overraske her ved genfremsættelsen af dette forslag, er, at vi i Liberal Alliance ikke kan gå med til, at overvågning etableres på bekostning af vores grundlæggende frihedsrettigheder, vores demokratiske rettigheder, institutioner og retsprincipper.
Kim Andersen (V), 2015-02-19:
På den anden side set er de krav om rapportering om samfundsansvar, CSR, til de 50 største virksomheder og statslige aktieselskaber og de 1.100 største virksomheder, som skal forholde sig til miljø-, klima- og medarbejderrelaterede forhold, måske noget, der kunne fortjene at blive belyst lidt nærmere, altså at det her ikke bare bliver noget ekstra, ekstra oveni, hvad virksomhederne i forvejen gør og beretter om.
Pernille Rosenkrantz-Theil (EL), 2005-03-29:
Når vi så ser bort fra økonomien, som jeg mener i sig selv er et helt tungt kapitel af katastrofe, hvad angår erhvervsskolerne, så synes jeg også, vi skal kigge lidt på, hvad der så er sket med hensyn til, hvordan uddannelsen har forandret sig.
Morten Messerschmidt (DF), 2024-02-23:
Det samme kan jo tilsyneladende siges om Enhedslisten, men det bringer mig til spørgsmålet, nemlig: Når nu Liberal Alliance efter den 9. juni befinder sig med i hvert fald et mandat i Europa-Parlamentet – i EPP-gruppen, forstår jeg – hvordan agter man så at stemme til migrationspagten?
Ulrik Kragh (V), 2004-05-18:
Nogle ønsker en fondsmodel, der dækker hele Christiania, hvilket en række partier, heriblandt Venstre, vil være bekymret for, fordi vi ikke mener, at Christiania har kunnet leve op til den tillid og de forventninger, vi havde til den særlige Christianialov, der var gældende, og som var nødt til at blive ændret.
Johs. Poulsen (RV), 2011-05-10:
Jeg har også forstået det sådan på henvendelser til os, altså til de forskellige partier og til ordførerne, at der faktisk blandt parterne er en stor interesse for at få fundet en løsning, som rent faktisk lever op til de formål, der er intentionen bag beslutningsforslaget, og som jo også i høj grad reelt er bærende for direktivet, men hvor man bare i dag må konstatere, at det ikke fungerer, sådan som vi gerne vil have det skal gøre.
Zenia Stampe (RV), 2025-05-09:
Og i det hele taget er det jo trist, at den her behandling altid bliver taget som gidsel i den hårde udlændingepolitik, og at vi ikke kan nøjes med at forholde os til, at vi nu giver et antal mennesker indfødsret, men at vi også altid skal diskutere reglerne, som om det her var en forhandling om reglerne om indfødsret.
Simon Emil Ammitzbøll (LA), 2011-05-26:
Ændringsforslaget går ud på, at der skal være lidt lempeligere regler for folk, der kommer fra en bestemt kreds af lande, hvis de overholder tre kriterier, således skal de være omfattet af et meget højt udviklingsniveau – landene altså – efter FN's udviklingsprogram Human Development Index.
Kim Behnke (FRI), 2000-05-26:
Men i stedet for at løse problemet via ligningsloven og en dispensation fra ligningslovens bestemmelser, så er forslaget nu, at der for hver enkelt bliver udregnet en kulancemæssig godtgørelse, som beløbsmæssigt giver det samme, og eftersom alle jo er statsansatte, de fleste endda tjenestemænd, har det statsfinansielt ingen som helst betydning, om det sker gennem en regulering over skatten eller, som vi nu foreslår med ændringsforslagene, som en kulancemæssig godtgørelse.
Jakob Axel Nielsen (KF), 2009-12-02:
Det er grupperne af yngre kronikere, altså dem under 65 år, der har den største risiko for at udvikle en alvorlig sygdom i forbindelse med H1N1, og derfor ser Sundhedsstyrelsen heller ikke noget problem i, at man samtidig – og jeg understreger: samtidig – har vaccineret den der lille gruppe af nøglepersoner.
Ole Birk Olesen (LA), 2012-02-08:
Det Radikale Venstre har jo – synes jeg – fostret mange lyse hoveder, og her tænker jeg ikke i aktuel forstand på dem af mine partifæller, som har haft deres barndom og ungdom i Det Radikale Venstre, men jeg vil i denne debat gerne gå endnu længere tilbage i tiden, nemlig til Viggo Hørup, som var en af Det Radikale Venstres åndelige fædre, og som tilbage i 1893 skrev, og jeg citerer: Skat er blevet dem et retfærdighedens og gengældelsens sværd, som de svinger mod enhver ting, de har set sig gal på.
Morten Østergaard (RV), 2016-06-01:
Og der er vilkårene dem, som vi har set i det forgangne år, at hvis ikke man skaber et råderum, ved at vi alle sammen – alle os, der kan – er villige til måske lige at give den et nyk mere, kommer man til at opleve det, som vi har set, nemlig en omprioritering, hvor man beder alle daginstitutioner og alle skoler om at bidrage til det, som regeringen og Dansk Folkeparti er blevet enige om, nemlig at i år er det de ældres tur.
Helle Thorning-Schmidt (S), 2007-10-04:
Bedre velfærd koster noget, og ikke mindst, fordi det er helt urealistisk at forestille sig, at vi kan løfte kvaliteten i den offentlige sektor, uden at vi også sikrer, at der kommer flere kollegaer til de offentligt ansatte ved at sikre, at de får bedre løn, og at de har bedre rammer til at udføre deres arbejde.
Sandra Elisabeth Skalvig (LA), 2024-06-04:
Vi ønsker ikke at annullere hele udflytningsaftalen, kun den del, der handler om selve udflytningen og nedskaleringen; det vil sige, at den del om at oprette flere pladser ude i provinsen og at give et ekstra tilbud om uddannelsespladser uden for de større byer er vi sådan set ikke modstandere af i Liberal Alliance.
Ole Sohn (SF), 2006-01-18:
Så må vi jo erkende fra oppositionens side, at det nok ikke bliver en afskrift af vores beslutningsforslag, selv om det selvfølgelig er det klogeste, og regeringen bør selvfølgelig også erkende, at det nok ikke bliver en afskrift af regeringens forslag, selv om det ifølge regeringen skulle være det mest kloge.
Dennis Flydtkjær (DF), 2017-02-28:
Det har været en utrolig lang proces, og skal man lige slå ned på nogle få punkter af det, som har gjort, at det gik galt med de gamle systemer, så er det jo bl.a. det, at der er kommet forkerte data ind i systemet, altså i forbindelse med det, man kalder normaliseringen af data, men også det faktum, at reglerne simpelt hen har været for komplicerede, så det stort set har været umuligt at udvikle et it-system, der skulle tage højde for de mange forskellige fordringstyper og renteniveauer, der kunne være, og forældelsesfrister.
Erik Christensen (S), 2018-12-14:
Derfor kan de altså kun deltage i selve debatten og dialogen, men det mener vi sådan set også vil styrke selve arbejdet i Europaudvalget og den debat, således at vi har mulighed for at komme mere ned i substansen i de enkelte sager. Den anden ting er at forenkle procedurerne for at få EU-sager til behandling i Folketingssalen.
Ole Birk Olesen (LA), 2012-04-10:
Men det kan jo også nogle gange føre til nogle lidt uheldige konsekvenser, f.eks. det forhold, at der findes forældre, som mener, at lige så snart deres børn er 18 år, er det ikke længere forældrenes opgave at tage sig af dem, selv om forældrene ikke har formået i de første 18 år at sætte deres børn i stand til at stå på egne ben.
Jacob Bjerregaard (S), 2011-12-15:
Det er måske det grundlæggende syn, som adskiller os fra Venstre, men det ændrer ikke ved, at jeg håber, at vi kan finde hinanden i at lave en integrationspolitik, der kommer til at betyde, at der kommer flere i arbejde og flere i uddannelse, og at vi får en større sammenhængskraft i vores samfund.
Jeppe Kofod (S), 2020-11-11:
Jeg har som nævnt selv taget det op over for den tyrkiske udenrigsminister og handelsminister, og jeg havde i øvrigt også lørdag i sidste uge, altså for et par dage siden, en samtale med den franske udenrigsminister om de her spørgsmål, og vi står last og brast med Frankrig, og jeg håber også, at Venstre vil gøre det, når det kommer til stykket.
Lene Espersen (KF), 2006-05-05:
Formålet med etableringen af nævnet er ifølge bemærkningerne til forslaget at sikre, at ytringsfriheden bliver beskyttet og benyttet, og at offentligt ansatte ikke undergiver sig selv selvcensur på grund af misforstået loyalitet eller frygt for konsekvenserne af deres ytringer.
Thomas Skriver Jensen (S), 2023-10-05:
For Danmarksdemokraterne er et af de partier, der lige siden folketingsvalget har sat et fantastisk fokus på vores erhvervsuddannelser og interesseret sig for vores uddannelsespolitik, og når statsministeren så i tirsdags holdt en tale proppet med tiltag på uddannelsesområdet, ja, så havde jeg faktisk glædet mig lidt til at høre, hvad Danmarksdemokraternes politik var.
Kim Behnke (FRI), 1999-11-12:
Derfor vil den udgift, forsikringsselskabet kigger på, enten være en mekanikerregning, som der ikke er 180 pct. registreringsafgift på, eller også er det køb af en ny bil med registreringsafgift. Derfor bliver prisforskellen naturligvis væsentlig større end de få procent, som ministeren i hovedregningen fik ud af det.
Line Barfod (EL), 2002-04-24:
Derfor vil jeg gerne høre, hvordan De Konservative i Danmark kan være med til at beslutte rammeafgørelsen, også set i lyset af at Moderaterna i Sverige netop har sagt, at de ikke vil være med til at beslutte denne rammeafgørelse, fordi de mener, den er for vidtgående, og fordi de mener, man er nødt til først at få fastlagt, hvad det er for nogle forbrydelser, man kan blive straffet for.
Sonja Mikkelsen (S), 2000-11-28:
Faldet i antallet af obduktioner skal snarere ses som en følge af, at de pårørende efter vedtagelsen af lov om ligsyn, obduktion og transplantation tilbage i 1990 underrettes om påtænkt obduktion, hvor de tidligere i almindelighed ikke blev underrettet om obduktionen, og de pårørende var således tidligere ikke altid opmærksomme på, at der ville blive foretaget obduktion.
Eva Kjer Hansen (V), 2012-02-08:
Hvorfor bryder regeringen 20 års sammenhold mellem partierne bag dansk europapolitik ved på dette års finanslov at aftale en ekstrabevilling til EU-oplysning udelukkende med Enhedslisten, og betyder det, at regeringen fremover vil basere flere EU-initiativer på aftaler med kun Enhedslisten?
Aage Frandsen (SF), 1999-03-24:
Det var ikke alle, der sagde, langtfra alle, der sagde, at det var på kant eller i strid med grundloven, for det er også meget vidtgående at sige, men alle juridisk kyndige uden for Slotsholmen sagde, at det her var problematisk, men få sagde, at det var i strid med grundloven.
Katrine Robsøe (RV), 2022-02-23:
Jeg vil faktisk bare gerne bede ministeren om at svare på det spørgsmål, der blev stillet, nemlig om ministeren mener, at de bør lukke de pladser, som der er skrevet i aftalen at de skal, når nu det er deres forslag til, hvordan de skal reducere med de her 5-10 pct.
Christian Langballe (DF), 2017-10-12:
Så kan Enhedslisten komme med deres tågede forestillinger, fordi de nu gerne vil kaste lidt grus i maskineriet, selv om de overhovedet ikke har deltaget i debatten op til, slet ikke har været med, slet ikke har gidet møde op til møder og sådan noget, men lige her inden finalen er kommet med nogle betragtninger, som ligger helt uden for skiven af det, vi diskuterer, fordi der er forskel på trossamfund og livssynssamfund og et trossamfund er ganske veldefineret i grundloven.
Ole Birk Olesen (LA), 2022-04-07:
Hvis nu vi lægger de socialistiske grunde til at ville tvangsfordele elever på baggrund af forældres indkomst til side og så bare ganske kort fokuserer på den enkelte elevs trivsel, anerkender SF's ordfører så, at en gymnasieelev, der f.eks. bor i Københavns Kommune, og som får at vide, at på grund af forældrenes indkomst skal vedkommende til Høje-Taastrup og gå i gymnasiet, har en forringet livskvalitet alt andet lige, i forhold til hvis eleven kunne få lov til at gå på et gymnasium i Københavns Kommune, hvor eleven bor?
Rasmus Stoklund (S), 2024-05-16:
Og det er både jordemoderuddannelsen i Slagelse og radiografuddannelsen i Næstved og pædagoguddannelsen i Tønder osv., altså en masse gode uddannelser, som vi ikke ville have glæde af, hvis ikke vi havde taget nogle aktive valg om at fremme den her politik.
Henning Hyllested (EL), 2016-03-01:
Dårligt betalte chauffører er selvfølgelig parate til at gøre noget mere for at øge deres indtjening, køre lidt længere tid, end de egentlig skulle, og hvis der står en vognmand og pisker dem over nakken, er det jo sådan, det er, udeomkring på virksomhederne.
Simon Emil Ammitzbøll (LA), 2011-12-15:
Det er det, at vi ikke sikrer, at mennesker lever i frihed, og at vi ikke sikrer, at mennesker tager et ansvar, der gør, at vi har fået en hel generation af børnevoksne, voksne mennesker af alder, som tror, at ansvar er noget, andre tager sig af, og som derfor i virkeligheden er børn, der skal forestille sig at opdrage andre børn.
Martin Lidegaard (RV), 2007-01-24:
Nu lagde jeg mærke til, at statsministeren meget omhyggeligt sagde, at det er mere offensivt, end det har været de tidligere år, så måske snakker vi forbi hinanden, for det er jo da helt rigtigt, at hvis vi snakker om de sidste 5 år, vil jeg medgive statsministeren, at det er mere visionært.